《过风洞嵿望雪山兼闻魏南台使君开府诸蕃服属边烽始静感怀书此预简南台》
明代·胡直

雪山雪自开天积，风洞风如捲地回。绝徼尽看无草木，峣关且喜绝烽埃。

应同列子泠然至，不似王猷倏尔回。共道诸蕃前负弩，年来朝汉有高台。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。